CGT- XUNTA DE GALICIA: 2011
Conxelación, polo momento
O goberno xa anunciou as medidas de recorte para o ano 2012, entre elas a do recorte dos salarios dos empregados públicos. Hai que ter en conta, sen embargo, que esta conxelación é provisoria, dado que o que se aprobou foi a prórroga dos presupostos de 2011; cando se aproben os de 2012, xa veremos.
Suba das pensións: subirán un miserento 1%.
Reposición de efectivos: 0% en xeral, excepto nas forzas e corpos de seguridade e na sanidade, onde a taxa de reposición será do 10%.
Conxelación do SMI e do IPREM: Tanto o Salario Mínimo Profesional como o Índicador Público de Renta de Efectos Múltiples serven para calcular as prestacións de desemprego, o acceso a becas e outros.
Suspensión da Renda Básica de Emancipación: Era unha axuda para xoves entre 22 e 30 anos.
Como sempre, os débiles son os que pagan o parrulo. Os poderosos, a virir.
Publicado por CGT Xunta ás 13:42 Ningún comentario:
Orzamentos galegos
O DOG de hoxe publica a Lei de orzamentos xerais de Galicia para o ano 2012, no que figura a conxelación salarial para os traballadores públicos e prorroga a suspensión dos acordos salariais asinados con anterioridade.
Tamén publica a Lei de acompañamento, pola que se crean as escalas e subescalas de seguridade e saúde no traballo.
Está circulando un "Proyecto de Real Decreto-Ley 25/2011" que está causando alarma nos empregados públicos e que se chegou a publicar na páxina web dalgunha central sindical. Neste "proxecto" fálase da reducción dos días de asuntos particulares, da substitución de trienios por quinquenios e outras medidas de recorte.
Non lle fagades ningún caso, porque se trata dunha inocentada (só hai que ler a data da entrada en vigor). Bastante temos co que temos sen necesidade de inventar máis recortes para os traballadores públicos.
Sempre machacando aos mesmos
O goberno ten decidido aprobar, no consello de ministros próximo, a conxelación do Salario Mínimo Interprofesional e o soldo dos empregados públicos para o ano 2012.
O SMI -un dos máis baixos de Europa- está situado en 641,40 menuais, moi lonxe dos 800 euros que o PSOE prometera cando Zapatero chegou ao poder. Afecta directamente aos salarios de case 200.000 traballadores, pero ten unha grande influenza no cálculo doutras prestacións, como a do paro, dado que é a base para fixar tanto os topes mínimos como os máximos da prestación por desemprego; tamén serve para calcular as bases de cotización mínimas e máximas á Seguridade Social.
En cando á conxelación salarial dos empregados públicos, súmase á incautación do 5% efectuada a partir de xuño de 2010 e supón outro bocado a uns salarios cativos en moitos casos, sobre todo se temos en conta que o IPC se incrementou no 3% no ano actual.
A conxelación, cada vez máis próxima
A conxelación dos salarios dos traballadores públicos será debatida e acordada, se é o caso, no consello de ministros do próximo venres, día 30. O alcance da conxelación virá concretada pola implicación das comunidades autónomas; hai que recordar que o goberno central só ten competencias nas retribucións báxicas e nos criterios xeriais, pero que a aprobación definitiva nos recortes nas complementarias e unha cousa exclusiva das autonomías. Dependerá dos recortes aplicados ata agora que se sigan recortando os salarios ou non. Tamén dependerá da contestación dos traballadores, aínda que a maioría non o crea.
O novo Ministro do Interior ameaza aos traballadores na súa toma de posesión
O novo Ministro do Interior, Jorge Fernández Díaz, manifestou, na súa toma de posesión, que "...la paz social tiene especial valor...", en referencia ás manifestacións contra as medidas económicas de recortes adoptadas noutros países, nos que se produciron reaccións e manifestacións violentas. Envolto na Constitución, o novo ministro engadiu que "...los derechos fundamentales de reunión y manifestación son fundamentales (...) pero en el marco de la ley...".
Esta declaración do ministro de repartir estopa cando faga falta (segundo o seu criterio), compadécese coa visión da dereita máis rancia. A proba palpable é a decisión de conxelar a oferta pública de emprego en todos os ámbitos, a excepción do exército, da garda civil e da policía, supoñemos que en previsión das reaccións que provocarán as súas medidas contra os traballadores.
O presidente in pectore anuncia que, no debate de investidura, anunciará medidas "non gratas" -bonita construción para dicir que nos vai machacar aínda máis- semellantes ás que está facendo a Generalitat. Os recortes salariais aos empregados públicos, na sanidade e na educación, así como o traballo escravo por debaixo do Salario Mínimo están aí.
Continúan os recortes
O gabinete de prensa de Feijóo traballa sin descanso. Volve anunciar, por enésima vez, a contención do gasto en nóminas do persoal facendo mención a que non se contratarán interinos nin se cubrirán as xubilacións. Só hai que lembrarlle que isto o leva facendo a Xunta desde hai máis dun ano e que hai un capítulo -que non menciona-na "contención": a conxelación salarial, que comeza a colocar nunha situación insostible a moitos traballadores.
A EGAP ven de publicar no DOG a unha convocatoria de cursos para o persoal autonómico. Os interesados poderán inscribirse ata o próximo 3 de xaneiro a través da web da propia EGAP.
Os funcionarios son os culpables de todo
Isto é o que se desprende das declaracións do presidente da patronal, Juan Rosell. Para este inimigo dos traballadores, o sector público está "sobredimen-sionado" e hai que facer cos empregados públicos o mesmo que no sector privado: expedientes de regulación de emprego.
Probas libres de informática
O DOG de hoxe convoca probas de avaliación de carácter libre, mediante as que se concederá a correspondente certificación de coñecementos informáticos ao persoal da Xunta que as supere. Os interesados poderán inscribirse, ata as 13 horas do 16 de decembro, na páxina da EGAP.
Agora tócalle a Castilla A Mancha
A presidenta de Castilla A Mancha, Cospedal, ven de anunciar medidas de recortes, entre os que está unha redución dun 3% nos salarios dos empregados autonómicos. No medio doutras medidas (privatizacións hospitalarias, etc.) ven o alimento para ter entretida á xente: un incremento da semana laboral, que estaba nas 35 horas.
Cando os recortes cheguen aquí, estaremos preparados para opoñernos ou faremos como os borregos nos matadoiro?
A reforma laboral de Rajoy
Seis puntos son as claves da reforma laboral de Mariano. Os seguintes:
1.-Negociación colectiva: detrás deste nome escóndese a intención de fomentar os convenios de empresa fronte aos convenios sectoriales provinciales, dándolles maior xeraquía nas cuestións de condicións de traballo e nos salarios. Así, os empresarios conseguirían que, a curto prazo nas empresas pequenas, os salarios se rebaixasen, e, a largo prazo, que os convenios sectoriales non tiveran sentido.
2.-Contratación: a redución dos distintas figuras de contratación temporal ten a aparencia de ser positiva, pero ocultan as condicións que se fixarán no novo contrato temporal, seguramente con menores indemnizaciones.
O DOG de hoxe fai pública a resolución que anuncia a exposición das listaxes definitivas do Fondo de Acción Social do ano 2010. Para consultalas, pódese premer aquí. Pódese interpoñer o recurso de alzada no prazo dun mes.
A Xunta e as empresas periodísticas
No DOG do día 23, a Consellería de Presidencia publicou unha resolución pola que se anuncia a concesión de subvencións (só publican as superiores a 3.000 €) a empresas periodísticas de Galicia. Entre estas subvecións destacan os 610.000 € para La Voz de Galicia, os 240.000 para El Faro de Vigo ou 108.000 € para El Progreso de Lugo, entre outras.
Cabe destacar como estas empresas, que na súa maioría apoian os recortes na Administración -incluidas as rebaixas de soldo e condicións laborais dos empregados públicos- non dubidan á hora de tirar da ubre do Estado cando lles ven ben. De repente non só desparecen as críticas ao despilfarro, senón que, ademáis, nin puxeron a noticia nos seus medios, non fora a ser que nos decatáramos da indecencia do chope.
Pouco a pouco, todos van quitándose a careta
No medio da polémica sobre os recortes no País Vasco e en Cataluña, a Generalitat soltou que tamén lle quere meter man aos días de asuntos particulares. Estes días, inventados pola Administración a cambio de varias conxelacións salariais, convertense agora en moeda de cambio ante os próximos recortes.
Por outro lado, o ínclito Feijóo, a pesar das súas declaracións en contra do copagamento, ven de dicir que está a favor de que se pague máis polas menciñas e as taxas universitarias.
Como sempre, as clases populares serán as máis desfavorecidas: os enfermos crónicos no caso dos medicamentos e os fillos dos traballadores, que verán reducidas as súas posibilidades de acceder á universidade, son as vítimas desta versión de "repago" clasista.
Agora recortan os vascos
O goberno vasco ven de anunciar unha serie de medidas de recorte que afectan aos empregados públicos. Entre outras, a reducción de varios complementos, a prohibición da prolongación no servizo activo e a eliminación do complemento das baixas por enfermidade.
Isto supón, entre outras cousas, a reducción de postos de traballo (o que se xubile aos 65 non será relevado) e a reducción dos ingresos dos que estean de baixa. Cabe recordar que, no caso de baixa por enfermidade, o traballador da Seguridade Social non cobrará polos 3 primeiros días, cobrará o 60% entre o cuarto e o día número 20 e o 75% do día 21 en adiante. A perda de ingresos é tremenda.
Cada vez se achegan máis os recortes e nós estamos mirando como nos cae o ceo enrriba sen inmutarnos. Deixémonos de fatalismos e preparémonos para a loita!
Cataluña adiántase e anuncia outro recorte nos soldos dos empregados públicos
O presidente da Generalitat, Artur Mas, acaba de anunciar unha serie de medidas de recorte, entre outras a reducción salarial para os empregados autonómicos cataláns. Esta reducción farase nas retribucións complementarias, ao estar as básicas fixadas pola Administración Central. Ademáis ahi outras medidas como o incremento das tasas universitarias, un pago por expedición de receitas médicas e outras, todas elas adicadas aos sectores máis desfavorecidos. Sen embargo, non se lles deu por recuperar o imposto de sucesións, que lles podería dar os mesmos ou máis ingresos.
Estas medidas aprobadas por CIU teñen o respaldo do PP, que se absterá na votación (tal como fixo nos recortes no Parlamento español).
Así está a cousa. De nós depende que os próximos recortes veñan contra o noso soldo, porque cando vexas as barbas do teu veciño rapar...
Non podemos estar quedos
Sexa quen sexa o próximo presidente do goberno (eles chámano "gañar" as eleccións), os recortes que se aveciñan no sector público son arrepiantes. E non só no que atende aos servizos aos cidadáns, senón tamén nos recortes directos ao persoal: menos contratacións, conxelacións salariais, maior presión a través das inspeccións de todo tipo coaccionando ao persoal, eliminación dos interinaxes... A pesar da tranquilidade de moitos, non podemos estar seguros de que non intenten regulacións de empregos do persoal laboral fixo ou mesmo do persoal funcionarios de carreira.
Imos esta cos brazos cruzados ante este panorama? Imos esperar a engrosar a estatística de persoas no umbral da pobreza? Depende nosa de que isto suceda ou de que, de suceder, o faga co menor impacto posible para nós. Nas nosas más está impedilo.
O DOG de hoxe publica o calendario de festas locais para o ano 2012 en Galicia. Nel figuran os dous días que cada concello elixiu como festas para o dito ano.
Restriccións na contratación
A Lei de orzamentos do ano que ven establece o recorte nas contratacións de persoal eventual, temporal ou interino, salvo contadísimas excepcións. Non lles importa aos nosos políticos o constante deterioro nos servizos públicos, senón que o único importante é inclinarse ante o novo mito económico: a contención do déficit público, a costa do que sexa.
Pola abstención activa e consciente
O 20 de novembro están convocadas eleccións xerais políticas para decidir a composición do Parlamento e goberno españois nos próximos catro anos. Unha vez máis, a clase política pídenos que sexamos cómplices coa súa servidume aos intereses do capitalismo e, con el, acatemos o inxusto réxime social e político vixente.
Tras máis de trinta anos de eleccións políticas e gobernos de diferentes pelaxes, o resultado para os traballadores non veu sendo outro que a perda constante de dereitos e conquistas sociais, unha e outra vez acernadas polas sucesivas reformas laborais, decretazos e axustes: despedimento libre e barato, precariedade e temporalidade no emprego, sometemento dos traballadores á vontade dos empresarios, recortes de pensións, lexislación laboral ao servizo dos intereses da patronal…
Etiquetas: Acción Sindical, Acción Social, Formación
Nomeamento de técnicos ambientais
Hoxe publica o DOG a orde pola que se nomean como persoal laboral da Xunta de Galicia aos que superaron o proceso selectivo para o acceso á categoría 41 (técnicos ambientais). Os interesados teñen un mes para o recurso de reposición ou dous para ir ao contencioso.
A CEOE, embalada
A CEOE continúa lanzada coas súas esixencias e disposta á explotación máis inmisericorde. Ven de reclmara dos partidos políticos (isto quere dicir do goberno que gañe as eleccións) o abaratamento do despedimento. Agora quere que o despido improcedente pase de 45 a 20 días por ano de indemnización e o que se xa por causas obxectivas que pase de 20 a 12 días por ano.
A nós non nos sorprende a cobiza dos empresarios, aínda que non deixa de marabillarnos a súa desvergoña.
Contra a nova conxelación salarial
O proxecto de presupostos da Xunta de Galicia para o ano 2012 mantén a conxelación salarial, ademáis de manter a taxa de reposición do persoal nun 10% e a conxelación do Fondo de Acción Social.
Ista decisión é un novo ataque aos dereitos dos traballadores que, ademáis de ver diminuidas as súas retribucións nun 5% o ano 2010 e a conxelación salarial no ano 2011, segue perdendo poder de compra ante a incremento dos prezos (a taxa interanual do IPC está no 3,4%).
20N: pola abstención consciente e activa
Ante a convocatoria de eleccións xerais para o próximo 20 de novembro, o Comité Confederal da CGT ven de facer público o seguinte comunicado:
Listas provisorias Acción Social 2010
O DOg de hoxe publica a resolución coas listaxes provisionais das solicitudes do Fondo de Acción Social do ano 2010 para o persoal da Xunta. Os interesados poden facer con sultas premendo aquí. Hai un prazo de 10 días para reclamar.
Publicado por CGT Xunta ás 18:16 Ningún comentario:
A CGT decidiu, no súa última Plenaria, promover unha campaña de abstención activa ante a convocatoria de eleccións xerais. Como aperitivo, deixámosvos a ligazón deste video: http://www.rojoynegro.info/video/confederacion/video-abstencion-activa-las-elecciones-generales-del-20-n
A austeridade e as cestas de Nadal
Estamos en tempos de austeridade. Polo menos iso é o que predican todos os días os políticos de calquera bandeiría. Consonte a estes tempos de aforro, non está de máis recuperar un anuncio que publicou o BOE o 2 de agosto pasado: subministración e distribución a domicilio dos lotes de Nadal para os traballadores da Casa da Moeda.
Non se trata de se 638.750 euros son moitos o poucos, pero non se pode admitir que se traballadores da fábrica dos cartos teñan dereito a un Nadal máis doce que o resto dos empregados públicos, e que se predique austeridade para seguir con prácticas paternalistas como esta.
Que se deixen de esmolas e que reintegren o expropiado aos traballadores públicos nos últimos tempos! Isto si que sería unha razoable cesta de Nadal!
Publicado por CGT Xunta ás 14:14 Ningún comentario:
Publica hoxe o DOG a relación de persoas que superaron o proceso selectivo de consolidación de emprego para o ingreso no corpo superior da Xunta de Galicia (subgrupo A1). Hai 20 días para preentar a documentación e un mes para presentar recurso de alzada.
Publicado por CGT Xunta ás 14:22 Ningún comentario:
Etiquetas: Consolidación de emprego, Persoal funcionario, Persoal laboral
Novos procesos selectivos
Publica o DOG de hoxe as convocatorias de 6 prazas (2 en promoción interna) da escala de enxeñeiros de camiños, canles e portos (corpo facultativo superior, subgrupo A1) e 16 (5 de promoción interna) das escalas de arquitectos técnicos e enxeñeiros técnicos de obras públicas (corpo facultativo medio, subgrupo A2).
Reforma das pensións e rescate de Grecia
"Rescate de Grecia y Reforma de las pensiones, las dos caras de una moneda falsa para engañar al Pueblo.
O DOG de hoxe recolle varias convocatorias de provisións de postos de traballo: 30 prazas libres para o C2, 15 pàra o A2, 20 para o A1, 4 libres e 2 de promición para letrados da Xunta, 11 libres e 4 de promoción para A1 -escala de sistemas de tecnoloxía da información-, 6 libres e 2 de promoción interna para A2 -escala de xestión de sistemas de información- e corpo facultativo de veterinarios.
Aprobaron a reforma das pensións
O PSOE e CIU votaron onte a favor da reforma das pensións. O PP absteuse, colaborando así na medida, pero quedando ben. As medidas aprobadas, entre outras son:
A idade ordinaria de xubilación pasa de 65 a 67 anos. O incremento será gradual ata a plicación total no 2027.
O cálculo da pensión farase tendo en conta os últimos 25 anos de cotización, en vez dos 15 de agora. Tamén se aplicará gradualmente ata 2022.
A pensión máxima só poderán percibila os que tiveran cotizado 38 anos e medio, en vez dos 35 actuais.
A xubilación anticipada poderase facer, reducindo a contía, a partir dos 63 anos e con 33 cotizados. Agora eran 61.
Mantense o dereito á xubilación con quince anos de cotización, pero baixa a porcentaxe do 60 ao 50%.
En definitiva, pensións máis baixas -hai que ver a cara do ministro que ten a desvergoña de dicir que non hai recorte- conseguidas máis difícilmente.
Hai máis de 20 anos que os traballadores non teñen, nas súas condicións básicas, ningunha mellora: a xornada de traballo non se reduce e a participación na riqueza é cada vez menor. Que clase de sociedade xusta é esta?
O presidente da CEOE, "a la carga"
O presidente da patronal, Juan Rossell, cargou contra os empregados públicos, indicando que hai que acabar cos funcionarios prepotentes e incumplidores e dando as receitas para saír da crise. Entre outras, as medidas que propón son:
Acabar cos funcionarios prepotentes e incumplidores
Acabar cos que se apunten ao paro porque si
Cortar as visitas médicas
Cortar os abusos do fracaso estudiantil
Cambiar o funcinamento dos servizos públicos
O da patronal xa non ten nome. Tendo exprimidos ao máximo aos seus traballadores, este fato de explotadores quere meter o culler na torta dos servizos públicos e, para iso, non dubidan en difamar e atacar, incluso, aos máis desprotexidos, como os enfermos, escondéndose e axitando a bandeira dos supostos privilexios dos empregados públicos. Postos a acabar con alguén, cando acabaremos con Juan Russell e a súa patulea?
Publicado por CGT Xunta ás 09:21 Ningún comentario:
Traballar pola tarde?
A Xunta plantexa a posibilidade de traballar polas tardes, de forma voluntaria. En principio, habería que valorar se esta voluntariedade é real ou se hai algún intento de forzar a que a xente se vexa obrigada, nalgúns sitios, a traballar pola tarde aínda que non queiran. Por outro lado, non se pode implantar unha medida deste tipo sen contar coa aprobación dos representantes dos traballadores, por moi voluntario que fose. Tamén hai que valorar, que as tardes libres é unha conquista moi valiosa que non se pode perder porque dean algunha migalla a algúns.
Para saber a vosa opinión, puxemos, na columna esquerda, unha enquisa con este tema. Colaborade contestanto.
Continúan os recortes da administración autonómica
Agora xa non se cubren nin as ausencias nos Rexistro Únicos
A mediados da semana pasada Función Pública decidía volver a meter a tixeira na xestión de persoal. Si ata o que agora tanto a Consellería de Educación (persoal docente) como a de Presidencia eran as única nas que o persoal en vacacións ou baixa serían substituídos, a partir agora, a Consellería de Presidencia decidiu non substituir ao persoal que estea a disfrutar das súas vacacións. Esta decisión afecta aos Rexistros Únicos de toda Galicia.
A decisión terá un efecto directo sobre os cidadáns que verán como as colas habituais nos Edificios Administrativos aumentan ante a falla de persoal, ao tempo que as solicitudes e trámites que teñan que realizar sufriran un retraso na súa remisión ás distintas dependencias administrativas, volvendo os tempos nos que os rexistros (sobre todo o da Coruña e o de Vigo) acumulaban significativos retrasos.
Aínda que sempre haberá quen atribúa estes problemas á vagancia consustancial do funcionariado o certo é que a xestión de persoal que está realizar este goberno é a única responsable e, a maiores, fai caer a súa inoperancia directamente sobre os cidadáns dándolles un novo argumento (falso) para cargar contra os empregados públicos.
O Tribunal Superior de Xustiza de Galicia dá a razón á CGT e condea á Xunta por vulnerar a Lei Orgánica de Liberdade Sindical
O pasado día 6 de xullo fíxose pública a sentenza do Tribunal Superior de Xustiza de Galicia que ratificaba a sentenza do Tribunal Contencioso-Administrativo nº 2 de Pontevedra de principios de ano, que condeaba á Xunta de Galicia a proporcionar un local sindical e un taboleiro de anuncios á Sección Sindical de CGT na Xunta de Galicia no Edificio Administrativo de Pontevedra. Dende a ocupación do novo Edificio Administrativo da Xunta en Pontevedra (xestionada polo anterior goberno) a CGT mantivo un conflito coa Delegación de Presidencia (tanto na etapa do PSOE como na do PP) que se negou a dotar ao noso sindicato dun local sindical igual que ao resto de organizacións sindicais con presenza na Xunta de Persoal. Aínda que a sentenza do Contencioso-Administrativo de Pontevedra e anterior ás pasadas eleccións sindicais a Xunta recurriu ao Tribunal Superior de Xustiza de Galicia nun intento impedir o normal desenvolvemento da nosa acción sindical en Pontevedra. Primeiro o Xulgado nº 2 do Contencioso-Administrativo de Pontevedra, en plena campaña electoral ordeaba a execución cautelar da sentenza (orden que a Xunta desoíu) e agora o TSXG volve a dar a razón a CGT.
Aínda así a Xunta segue sen executar a sentenza e a CGT xa volveu a recurrir os tribunais para que obriguen á Administración a deixar de boicotear a nosa acción sindical.
Publicado por CGT Xunta ás 14:25 Ningún comentario:
No DOG de hoxe publícas a disposición pola que se establece o calendario laboral do ano 2012. Pódese consultar picando aquí.
Os produtos básicos seguen subindo
A electricidade, o butano e o gas cidade seguen subindo imparablemente. Cando os traballadores estamos coa augo ao pescozo, con recortes históricos nos nosos dereitos económicos e laborais, os poderosos seguen a facer todo o negocio que poden, coa complicidade da clase política. Se a esta suba de prezos lle engadimos a das hipotecas, temos unha fotografía nídia da situación actual: os traballadores xa non temos de onde rascar un pataco. Cada vez temos menos que perder.
O DOG de onte publica a disposición pola que se conceden subvencións ás organizacións sindicais e patronais correspondentes aos cursos de formación, cun totoal de 9 millóns de euros. Como se pode observar, a CGT non recibirá, por decisión propia, nin un patacón.
De desmentido en desmentido
O vicepresidente Chaves desminte que vaia haber máis recortes aos funcionarios "a lo largo de esta legislatura". Agradeceríamos esta noticia se non fora porque a esta lexislatura lle quedan moi poucos telediarios. Tamén segue sen aclarar cal vai ser a suba do ano que ven e cando os empregados públicos recuperarán o perdido, tal e como prometeron cando o recorte do 5%.
O goberno nega
O goberno nega que vaia haber máis recortes aos funcionarios e que os rumores sobre isto so infundados. O que non explica é se vai haber incremento salarial para o próximo ano e cando recuperaremos o prometido poder adquisitivo.
O DOG de hoxe publicou unha resolución convocando diversos cursos para o persoal da Xunta de Galicia. O prazo de presentación de instancias remata o 23 de maio e os interesados terán que facelo a través da web da EGAP, picando aquí.
Publicado por CGT Xunta ás 18:47 Ningún comentario:
Os prezos, polas nubes
O IPC do mes de abril situouse no 1,2 %, polo que a suba interanual xa está polo 3,8% . Neste último ano, a suba do vestido calzado foi do 9,6%, os combustibles o 18,7%, os alimentos sen elaborar e a electricidade o 11,8% e o alumbrado e maila auga o 14,9%.
Ante este panorama en produtos básicos, a mera intención dos gobernos de facer novos recortes é unha obscenidade e enha salvaxada. Non o consintamos.
Os trienios dos interinos
Recentemente, unha sentencia do Tribunal Supremo recoñécelles aos interinos o dereito de percibir os atrasos de trienios que lles corresponden (ata cinco anos), do mesmo xeito que o persoal funcionario. A Xunta anunciou que cada interino deberá reclamar, é dicir, que non fará o pagamento de oficio. Animamos aos interinos a que reclamen o que se lles debe para superar o discrimintorio trato que, neste tema, veñen sofrindo en comparanza cos funcionarios de carreira. Tamén reclamamos da Administración autonómica que se supere as reticencias que hai para pagar as vacacións ao peroal interino nalgún departamento, por exemplo no que respecta ao persoal da Administración de Xustiza. Non podemos deixar de recordar que a única diferenza entre os dereitos do persoal interino con respecto ao persoal funcionario é a directamente derivada da interinaxe e ningunha máis. É que hai xente que non se quere enterar.
Escolas infantís para o persoal da Xunta
O DOG de hoxe publica a Orde da Consellería de Traballo que fixa o procedemento para a adxudicación de prazas nas escolas infantís (0-3 anos) para o persoal da Xunta de servizos centrais, de Vigo e de Pontevedra. O prazo de solicitudes está aberto ata o 16 de maio.
O resto do persoal da Xunta, polo visto, é dunha raza inferior.
Nomeamento de laborais
O DOG de hoxe publica a Orde pola que se nomea persoal laboral da Xunta aos que superaron as probas selectivas do da categoría 041 (oficiais contra incendios forestais). Os interesados poden interpoñer un recurso de reposición no prazo dun mes ou ir directamente ao contencioso no prazo de dous. Noraboa.
Un novo recorte?
Alarmante é a nova que o diario Expansión dá sobre as retribucións dos empregados públicos: o goberno non descarta a posibilidade dunha nova conxelación salarial para o ano 2012, ou incluso unha nova "cirurxía" se o crecemento económico non é o axeitado.
Se o volven facer e non respondemos contundentemente, teremos o que nos merecemos.
Publicado por CGT Xunta ás 08:01 2 comentarios:
Non hai xustificación que valga para o retraso da nómina
Por moitos panos quentes que queiran poñer os responsables de Facenda, non hai xustificación ningunha para que todo o persoal da Xunta non teña percibido as súas retribucións o último día laborable do mes. Se o Tesouro asina as ordes de transferencia de fondos o día 29, venres, a media mañá, é materialmente imposible que os cartos estean en cada entidade bancaria xa non o mesmo día 29, senón nin siquera o día último do mes, o 30. Cando se actúa así, non se lle pode botar a culpa ás entidades bancarias e ameazar con investigacións e outras parvadas para esconder a propia ineficacia.
Casi unha semana sen poñer na picota aos empregados públicos
Un novo record da Xunta de Galicia. Unha semana levábamos sen que a Xunta de Galicia puxera aos emregados públicos no disparadeiro. Agora a escusa ven a ser o absentismo laboral que, supostamente, é moito maior na Xunta que nas empress privadas. Ante esta teima de ter entretido ao persoal botando pestes sobre o funcionariado, temos que preguntarnos se a "eficacia da empresa pública" se refire ao sistema de amedrentamento, presión e altas laborais fraudulentas que fan as mutuas en complicidade cos empresarios forzando a traballar a persoas que non están en condicións.
A CGT non dubida de que hai algunha baixa fraudulenta, pero a inmensa maioría non o son; a diferenza coas empresas privadas nos índices son máis debidos aos procesos de acoso que os traballadores sofren nas privadas para reincorporarse antes de estar en condicións que a que haxa fraudes. Políticos: ide traballar!
Actos do Primeiro de Maio
A Coruña: A manifestación, convocada conxuntamente coa CUT, sairá, ás 12:00 horas, da Praza de Pontevedra e percorrerá o centro urbano para rematar na Praza do Humor. (Convocatoria)
Vilagarcia de Arousa : Convocada pola CGT de Pontevedra e de Vilagarcía, manifestación. 12 horas, desde la plaza Ravella, con mitin final en plaza de Galicia. (Convocatoria completa, en http://www.cgtgalicia.org/2011/04/1%C2%BA-maio-manifestacion-en-vilagarcia/)
Vigo : Ás 11:00 dende a Praza de Fernando o católico ata a Porta do Sol, manifestación conxunta coa CUT. (Convocatoria) Actividades previas a la manifestación, en http://www.cgtgalicia.org/2011/04/1%C2%BA-de-maio-en-vigo/
Publicado por CGT Xunta ás 20:31 Ningún comentario:
Concurso de traslados do persoal laboral
Apareceu no DOG de hoxe o concurso de traslados para o grupo V do Convenio Colectivo do persoal laboral da Xunta de Galicia. As instancias deberán presentarse telemáticamente no prazo de 25 días contados a partir do seguinte ao da publicación.
Publicado por CGT Xunta ás 20:17 Ningún comentario:
Etiquetas: Persoal laboral, Traslados
O Xulgado do Contencioso-Administrativo nº1 de Pontevedra volve dar a razón á CGT
O pasado venres 8 de abril en auto do Xulgado Contencioso-Administrativo nº1 de Pontevedra ordenábase á Xunta de Galicia que procedera a facilitar un local sindical e taboleiro sindical ao Sindicato de Administración Pública de Pontevedra da CGT, aplicando cautelarmente a sentencia favorable á CGT por tutela de dereitos fundamentais dictada en setembro de 2010 e recorrida pola Administración no Tribunal Superior de Xustiza de Galicia.
O auto considera que o prexuízo para CGT ao non dispor de local e taboleiro sindical durante a campaña electoral pode ocasionar un prexuízo de imposible reparación, tal e como sucedeu, xa que, a negativa da Administración a darnos o que nos corresponde legalmente influíu tanto na elaboración da candidatura do noso sindicato como os resultados acadados no Edificio Administrativo de Pontevedra onde partíamos coa enorme desventaxa de non ter local sindical como o resto dos sindicatos con representación e nin tan sequera taboleiro.
Dende o Sindicato de Administración Pública de Pontevedra da CGT agardamos que o fulminante cesamento, o mesmo día de coñecerse a sentencia, do Xefe Territorial de Presidencia, principal interesado en non darnos o local sindical e o taboleiro, facilite que dunha vez por todas a Administración comece a cumprir a legalidade.
O Sindicato de Administración Pública de Pontevedra da CGT revalida os seus dous delegados
O pasado 14 de abril tiveron lugar as eleccións para a Xunta de Persoal funcionario na provincia de Pontevedra onde a CGT revalidou os 2 delegados que xa tiña. Aínda que non se aumentou en número de delegados os resultados deben de ser considerados como un éxito xa que supoñen a consolidación da alternativa CGT na provincia de Pontevedra e un crecemento espectacular no Edificio Administrativo de Vigo onde se sobrepasa o 15% de representatividade superando, por primeira vez a CSIF e máis UGT, a gran perdedora deste proceso electoral.
A nova Xunta de Persoal queda do seguinte xeito: CIG 10 (+1), CSIF 6 (+1), CC.OO 4 (+2), UGT 3 (-2) e CGT 2.
Consolidación de emprego C2
O DOG publica hoxe a Orde pola que se nomean funcionarios de carreira do subgrupo C2 aos que superaron o proceso de consolidación de emprego a través da Orde do 4 de xullo de 2008. Felicitacións a todos eles.
1º de maio, é hora de pasar á acción
O Secretariado Permanente do Comité Confederal da CGT ven de facer un comunicado ante o próximo 1º de maio. Di o seguinte:
"El 1º de Mayo es una fecha especialmente simbólica para la clase trabajadora de todo el mundo. Con ella recordamos y recuperamos la heroica lucha de trabajadores asesinados por la patronal en Chicago en demanda de la jornada de ocho horas, allá por el año 1886.
Lustros de sensatez salarial
O ministro de Traballo, Valeriano Gómez, acaba de declarar que España necesita "lustros" de moderación salarial. Este home, que ten no seu currículo o ter sido un destacado sindicalista da UGT (tampouco é de extranar), abogou pola contención dos costes salariais nos próximos anos.
Polo que se ve, para Valeriano os salarios viñeron subindo moito nos últimos anos. Temos qeu recordarlle que, na función pública, a maioría das veces os salarios subiron por baixo do IPC, houbo dúas conxelacións salariais e, desde o ano pasado, sofrimos unha rebaixa nas nosas retribucións. Pois ben, aínda así, entre outras noxentas medidas, o agora ministro propón sensatez por, polo menos, dez anos (1 lustro = 5 anos; lustros = polo menos 10 anos).
Outro máis na lista dos lacaios dos poderosos.
Publicado por CGT Xunta ás 14:08 Ningún comentario:
Novos funcionarios do subgrupo C2
Hoxe publica o DOG a Orde pola que se nomean funcionarios da Xunta aos aspirantes do subgrupo C2 que superaron a canvocatoria do 4 de xullo de 2008. Os prazos de reclamacións son os habituais dun mes (reposición) ou de dosu meses (contencioso).
A oferta de emprego público, no DOG
O DOG de hoxe publica do decreto de oferta de emprego público do ano 2011 para o persoal funcionario da Xunta. Como xa dixemos anteriormente, a oferta é cativa, o número de prazas é ruín e a oferta de promoción interna é inexistente, salvo para sacar prazas que non se cubriron nas ofertas públicas anteriores. Tamén é curioso observar cómo o que sacan para o acceso libre son prazas de escalas especiais mentras deixan, como sempre, os corpos xerais, sen cubrir.
Etiquetas: Acceso á función pública, Consolidación de emprego, Persoal funcionario, Promoción interna
Pero, cantas veces nos van controlar o horario?
A Xunta ven de anunciar, outra vez!, un novo sistema de fichaxe para os funcionarios. Dado que non teñen nin ideas nin fan nada salientable, adícanse os nosos gobernantes en repetir cantos funcionarios van ser controlados nos seus horarios y en darlle bombo a ofertas de emprego inexistentes.
Repetimos: se teñen que controlar o horario, que o fagan dunha puñetera vez!
Etiquetas: Consolidación de emprego, Persoal laboral
Publicado por CGT Xunta ás 20:37 1 comentario:
O 2,9 %. Este é o IPC do mes de decembro de 2010. Quere dicir que a lista de produtos que o goberno escolle para analizr o comportamento dos prezos subiu un 2,9 % o ano pasado. Quere dicir que, polo menos (xa tivemos outras ocasións para falar do que é realmente o IPC) o estado recoñece que somos un 2,9 % máis pobres.
A isto lle temos que engadir as subas xa anunciadas para este ano: a enerxía eléctrica, o gas, o transporte, o pan... todos produtos de primeira necesidade.
E que pasa cos funcionarios? Para que nos fagamos unha idea, picando aquí temos acceso a unha táboa que amosa a evolución salarial dos empregados públicos da Xunta de Galicia nos últimos 20 anos. A bote pronto, podemos facer as seguintes observacións básicas:
Publicado por CGT Xunta ás 18:19 Ningún comentario:
Publicado por CGT Xunta ás 13:36 Ningún comentario:
O novo Ministro do Interior ameaza aos traballador...
Cataluña adiántase e anuncia outro recorte nos sol...
Continúan os recortes da administración autonómica...
O Tribunal Superior de Xustiza de Galicia dá a raz...
Joan Rosell, a favor da reducción dos funcionarios...
Non hai xustificación que valga para o retraso da ...
Casi unha semana sen poñer na picota aos empregado...
O Xulgado do Contencioso-Administrativo nº1 de Pon...
O Sindicato de Administración Pública de Pontevedr...